
AVIZ

asupra proiectului de Lege privind instituirea  unor măsuri financiare pentru îmbunătăţirea asistenţei medicale

            În conformitate cu prevederile art.89 şi 108 din Regulamentul Camerei Deputaţilor, republicat,  Comisia juridică, de disciplină şi imunităţi a fost sesizată spre dezbatere şi avizare în procedură de urgenţă cu proiectul de Lege privind instituirea  unor măsuri financiare pentru îmbunătăţirea asistenţei medicale, trimis cu adresa nr.P.L.X-111 din 30.03.2005, înregistrat sub nr.31/219 din 30 martie 2005.

Camera Deputaţilor este Cameră decizională.

Senatul, în şedinţa  din 24.03.2005, a adoptat acest proiect de lege.

Consiliul Legislativ, cu avizul nr.177 din 8.03.2005, a avizat favorabil proiectul de lege.

Potrivit prevederilor art. 60 din Regulamentul Camerei Deputaţilor, comisia a dezbătut proiectul de Lege în şedinţa 5.04.2005.
           Faţă de cele de mai sus, membrii comisiei au hotărât, cu unanimitate de voturi, avizarea favorabilă a proiectului de Lege privind instituirea  unor măsuri financiare pentru îmbunătăţirea asistenţei medicale.

În raport de obiectul şi conţinutul său, proiectul de lege face parte din categoria legilor ordinare.

